recursal/SuperWikiNEXT-32B huggingface dataset:
**M/S Nordnorge** on norjalaisen Hurtigruten Group ASA -varustamon omistama laiva ja se on rakennettu vuonna 1997. Laiva on 123,3 metriä pitkä ja 19,5 metriä leveä. Aluksen nopeus on 15 solmua ja bruttovetoisuus 11 384. Sen matkustajakapasiteetti on 691 henkeä, ja vuodepaikkoja siinä on 457. Laivassa on 45 autopaikkaa.

Rakentaminen
------------

Alus tilattiin 1. toukokuuta 1994 Kvaerner Ulsteinvik A/S:lta Ulsteinvikistä Norjasta. Sen köli laskettiin 8. syyskuuta 1995 telakkanumerolla 266 ja alus laskettiin vesille 6. heinäkuuta 1996. Se valmistui 14. maaliskuuta 1997 ja alus luovutettiin Narvikiin rekisteröidylle Ofotens og Vesteraalens D/S A/S:lle Norjaan 19. maaliskuuta. Seuraavana päivänä alus kastettiin *Nordnorgeksi* kumminaan Sissel Rönbäck.

Liikennöintihistoria
--------------------

Alus aloitti maaliskuussa 1997 risteilyt Itämerellä, Shetlantiin, Orkneylle sekä Kööpenhaminaan. Se siirrettiin 29. huhtikuuta Hurtigrutenille Bergenin ja Kirkenesin välille. Alus teki vuoden 1999 lopulla vuosituhannen vaihtumiseen liittyen purjehduksen Helsinkiin.

*Nordnorge* aloitti 29. marraskuuta 2002 risteilyt Chilestä Etelänapamantereelle. Se saapui 4. huhtikuuta 2003 Brestiin, mistä se lähti 10. huhtikuuta Bergeniin. Alus aloitti vielä huhtikuussa liikennöinnin Hurtigrutenilla, mistä se palasi syksyllä jälleen Chileen. Alus palasi huhtikuussa 2004 Hurtigrutenille palaten syksyllä Chileen.

Alus lähti Oslosta 9. huhtikuuta 2005 Itämerelle vieraillen Gdanskissa, Visbyssä, Riiassa, Klaipėdassa ja Warnemündessä ennen paluutaan Osloon 16. huhtikuuta. Se aloitti vielä huhtikuussa liikennöinnin Hurtigrutenilla palaten syksyllä Chileen. Alus rekisteröitiin maaliskuussa 2006 Narvikiin rekisteröidylle Hurtigruten Group ASA:lle ja huhtikuussa alus kiersi Itämerta ennen liikennöinnin aloittamista Hurtigrutenilla.

Alus lähti syksyllä 2007 jälleen Chileen tehden risteilyjä Etelänavalle. Se pelasti 23. marraskuuta uppoavalta risteilyalus *Explorerin* matkustajat ja henkilökunnan. Huhtikuussa 2008 alus palasi jälleen Hurtigrutenille. Se teki chartermatkan Orkneylle 18. syyskuuta ennen kuin se makuutettiin Åndalsnesissa 21. lokakuuta.

Alus vuokrattiin joulukuussa 2008 Adrianmerelle hotellilaivaksi ja se lähti 4. joulukuuta Åndalsnesista. Alus saapui 24. elokuuta 2009 Bredo Shipyardille Bremerhaveniin.

Vuonna 2011 laivalla kuvattiin yli viisi päivää kestänyt matka Bergenistä Kirkkoniemeen, ja se esitettiin suorana lähetyksenä NRK2-kanavalla nimellä *Hurtigruten: Minutt for minutt*.

Lähteet
-------

1. ↑  Den Norske Veritas (Arkistoitu – Internet Archive)
2. 1 2 3 4 5 6  faktaomfartyg.se
3. ↑  DNV publications (Arkistoitu – Internet Archive)

Aiheesta muualla
----------------

* Kuvia tai muita tiedostoja aiheesta **M/S Nordnorge** Wikimedia Commonsissa
**Rytky** on järvi Kuopiossa Pohjois-Savon maakunnassa. Sen pinta-ala on 1,6 neliökilometriä. Etäisyys Kuopion keskustasta on 13 kilometriä länsilounaaseen. Rytkyn kylä sijaitsee järven länsipuolella.

Maantiede
---------

Rytkyn ulottuvuudet ovat järven pinta-alaan nähden suuret, sillä järven kaakkoisesta pääaltaasta suuntaa luoteeseen salmeksi kaventuva pitkä vesialue, joka koukkaa edelleen koilliseen, jossa se levenee Koukelonpohja-nimiseksi vesialueeksi. Reitti Koukelonpohjan itärannalta järven eteläosan Levälahden pohjukkaan on noin 4,7 kilometriä. Rytkyn syvin kohta, 22 metriä, sijaitsee järven kaakkoisrannan tuntumassa. Salmimainen osuus on syvimmillään 7 metriä. Yli kymmenesosa järvestä on vähintään 15 metriä syvä. Vesitilavuus on 11 341 000 kuutiometriä.

Rytkyn keskivaiheilla sijaitsee kaksi parinkymmenen aarin laajuista mökitettyä saarta. Järven etelärannat ovat laajalti maatalouskäytössä. Salmimaisen osuuden metsäiset rannat kohoavat ylängöksi. Korkein on länsirannan Oinosenmäki, jonka huippu on noin sata metriä järven pintaa korkeammalla. Rytky lähtee alavirtaan järven itäisimmästä kolkasta Koskenniskan kohdalta. Luusuan tuntumassa on leirikeskus ja peltomaata.

Puolisentoista kilometriä Rytkyltä länteen sijaitsee Rääpys-Rytky.

Rytky (04.283.1.008) kuuluu Kaislasen valuma-alueeseen (04.283), joka on kolmannen jakovaiheen vesistö Vuoksen päävesistössä (04). Toinen jakovaihe on Kallaveden yläosan alue (04.28) ja ensimmäinen on Haukiveden–Kallaveden alue (04.2). Kaislasen alueeseen kuuluu kahdeksan vähintään hehtaarin laajuista vakavettä, joista Rytky on ainoa yli neliökilometrin laajuinen. Toiseksi laajin on Kaislanen, noin 40 hehtaaria. Muut kuusi järveä ovat alle kymmenen hehtaarin laajuisia.

Lähteet
-------

1. 1 2 3 4 5  Rytky, vakavesi, Kuopio
2. 1 2 3 4 5 6 7 8  Ympäristö.fi : Ympäristötiedon hallintajärjestelmä Hertta Ympäristötiedon hallintajärjestelmä Hertta. Viitattu 23.8.2021.
3. ↑  Rytky. Järviwiki. Viitattu 23.8.2021.
4. ↑  Kaislasen valuma-alue (04.283). Järviwiki. Viitattu 23.8.2021.
*Tämä artikkeli käsittelee musiikkiaiheista televisio-ohjelmaa. Tietokoneohjelmistoja musiikin käsittelyyn käsittelee Musiikkiohjelmisto.*
**Musiikkiohjelma** on televisio-ohjelma, joka käsittelee tai esittää musiikkia. Yleisiä ovat muun muassa musiikkilistoja käsittelevät ohjelmat.
Suomalaisia musiikkiohjelmia ovat muun muassa *Bumtsibum*.

Etelä-Koreassa suosittuja ovat ohjelmat, joissa esiintyjät kilpailevat ohjelman parhaasta esityksestä. Pisteytys voi koostua muun muassa asiantuntijaäänistä sekä sosiaalisesta mediasta ja suoratoistosta.
Musiikkiohjelmat ovat keskeinen osa K-pop-kulttuuria: ohjelmissa näytetään live-esiintymisiä (joskus ennalta nauhoitettuja) musiikkivideoiden sijaan.
Esimerkkejä ovat:

* *Inkigayo*
* *Music Bank*
* *The Show*
* *M Countdown*

Lähteet
-------

1. 1 2  Guide To K-Pop Music Show Wins: What You Need To Know *soompi.com*.  29.8.2018. Viitattu 4.6.2021. (englanniksi)
2. ↑  Caitlin Kelley: How Korean Music Shows Diverged From MTV and Became the Epicenter of K-Pop Fan Culture *billboard.com*.  9.10.2017. Viitattu 4.6.2021. (englanniksi)
**Sanjay Ayre** (s. 19. kesäkuuta 1980) on jamaikalainen pikajuoksija.

Ayre kilpaili 1999 Annecyn yleisurheilun nuorten MM-kisoissa, mutta karsiutui 400 metrin juoksun alkuerissä ajalla 47,51. Seuraavana vuonna hän juoksi Sydneyn olympialaisissa Jamaikan 4 x 400 metrin viestijuoksujoukkueessa alku- ja välierissä. Ayre sai alun perin pronssimitalin, kun toisella kokoonpanolla loppukilpailussa juossut Jamaika sijoittui kolmanneksi. Mitali kirkastui vuosia myöhemmin hopeaksi, kun Yhdysvaltain joukkue hylättiin Antonio Pettigrew'n tunnustettua dopingin käytön.

Edmontonin MM-kisoissa 2001 Ayre karsiutui 400 metrin alkuerissä ajalla 46,96. Budapestin sisäratojen MM-kilpailuissa 2004 Ayre juoksi alkuerissä Jamaikan joukkueessa ja sai kultamitalin kun toisella kokoonpanolla juossut joukkue voitti loppukilpailun. Helsingin MM-kisoissa 2005 hän oli mukana Jamaikan MM-pronssia voittaneessa 400 metrin viestijoukkueessa.

Henkilökohtaiset ennätykset
---------------------------

Ulkoradat
* 200 metrin juoksu: 21,09 (2005)
* 300 metrin juoksu: 32,81 (2000)
* 400 metrin juoksu: 44,92 (2002)

Sisäradat
* 400 metrin juoksu: 45,92 (2000)

Lähteet
-------

* Sanjay Ayre Kansainvälinen yleisurheiluliitto.  (englanniksi)

### Viitteet

1. 1 2  Doha 2010 – Biographical summaries – Men (PDF), IAAF, viitattu 19.3.2010 (englanniksi)
2. ↑  IOC Executive Board meets ahead of London Games  21.7.2012. olympic.org:  KOK. Viitattu 24.7.2012. (englanniksi)


|  |  |  |
| --- | --- | --- |
| 

|  |  |
| --- | --- |
| Auktoriteettitunnisteet: Henkilöt Muokkaa Wikidatassa | 
* World Athletics

 |

 |
**M/S Pearl Seaways** on tanskalaisen DFDS Seawaysin autolautta. Se liikennöi Oslo–Kööpenhamina-reitillä.

M/S *Athena* oli Rederi AB Sliten matkustaja-alus. Se rakennettiin Wärtsilä Meriteollisuuden Pernon telakalla Turussa. Laiva valmistui vuonna 1989 ja luovutettiin Slitelle 18. huhtikuuta 1989. Luovutuksen jälkeen alusta käytiin esittelemässä sen kotisatamassa Slitessä, kuten varustamo oli menetellyt uudisrakennusten kanssa aikaisemminkin. M/S *Athena* jäi kuitenkin viimeiseksi Slitessä esitellyksi alukseksi ennen varustamon konkurssia. 

*Athena* asetettiin Maarianhamina–Tukholma-risteilyliikenteeseen, jossa se palveli 16.8.1993 asti. Tämän jälkeen alus huutokaupattiin Sliten konkurssin vuoksi 23. syyskuuta 1993 Star Cruisesille. Alus kastettiin *Star Aquariukseksi* ja siirrettiin risteilemään Singaporesta.

M/S *Pearl Seawaysin* sisaralus oli M/S *Star Pisces* (alk. M/S *Kalypso*).

Matkalla Oslosta Kööpenhaminaan 17. marraskuuta 2010 aluksen autokannella syttyi tulipalo, mutta miehistö sai palon sammutettua. Alus oli muutamia päiviä pois liikenteestä. Uuden nimen se sai tammikuussa 2011.

Kansikuvaus
-----------

Kansikuvaus on Star Cruisesin ajalta.

Kansi 1: Konehuoneet

Kansi 2: Konehuoneet

Kansi 3: Autokansi

Kansi 4: Nostettava henkilöautokansi

Kansi 5: Hytit 5101-5955

Kansi 6: Spa, allasbaari, hytit 6101-6703

Kansi 7: Seven Seas-ravintola, neuvonta, Compass Disco, Children's Corner, Bake 'n' Coffee-kahvila, Tax-free

Kansi 8: Blue Riband-ravintolabaari, Kahvila Lighthouse, Marco Polo-ravintola, Captain's Lounge, Admiral Bar, Columbus-yökerho

Kansi 9: Hytit 9101-9801, komentosilta

Kansi 10: Hytit 10101-10820

Kansi 11: Konferenssitilat, auditorio, ulkoilma-allas, allasbaari

Kansi 12: Lenkkeilyrata, aurinkokansi

Lähteet
-------

1. ↑  HHVFerry.comin kansikuvaus *hhvferry.com*.

Aiheesta muualla
----------------

* Kuvia tai muita tiedostoja aiheesta **M/S Pearl Seaways** Wikimedia Commonsissa

* Fakta om fartyg – M/S Athena

Viking Line

|  |  |
| --- | --- |
| Nykyiset alukset | 
* *Gabriella*
* *Cinderella*
* *Viking Glory*
* *Viking Grace*
* *Viking XPRS*

 |
| Entiset alukset | 
* *Amorella*
* *Apollo* (1970)
* *Apollo III*
* *Athena*
* *Aurella*
* *Boge*
* *Diana*
* *Diana II*
* *Drotten*
* *Isabella*
* *Kalypso*
* *Kapella*
* *Linden*
* *Marella*
* *Mariella*
* *Olympia*
* *Rosella*
* *Slite*
* *Thor Viking*
* *Turella*
* *Viking*
* *Viking 1*
* *Viking 2*
* *Viking 3*
* *Viking 4*
* *Viking 5*
* *Viking 6*
* *Viking Saga*
* *Viking Sally*
* *Viking Song*
* *M/S Ålandsfärjan*
* S/S *Ålandsfärjan*

 |
| Tilatut alukset, joita ei koskaan toimitettu | 
* *Viking ADCC*
* *Europa*
* *Hansa Express*

 |
| Entiset osakasvarustamot | 
* Vikinglinjen
* Slite
* SF Line
* Sally
* Ålandsfärjan

 |
| Muuta | Ville Viking |
**M/S Polaris** (IMO 8716100) on saksalaisen Schiffahrtsges. MS Polaris Heinz Corleis KG:n omistukseen rekisteröity conro-alus (kontti- ja ro-ro-aluksen yhdistelmä). Alus on rakennettu vuonna 1988 J.J. Sietas Werft -nimisellä telakalla Hampurissa, Saksassa. Laivan konttikapasiteetti (TEU) on 330. Kuollutta painoa *Polariksella* on 6 494 tonnia ja jääluokitus on 1A Super eli alus pystyy useimmissa jääolosuhteissa kulkemaan yksin. Alus on rekisteröity Saksan lipun alle. Nykyään alus on aikarahdattu Stella Linesin liikenteeseen.

Käyttöhistoria
--------------

Vuonna 1988 alus luovutettiin saksalaisen Schiffahrtsges. MS Polaris Heinz Corleis KG:n omistukseen, joka rekisteröi sen Saksan lipun alle. Kotisatamaksi tuli Hampuri. Tuolloin alus oli nimeltään *Odin*. Nykyisen nimensä alus sai vielä samana vuonna, kun Finncarriers vuokrasi sen reitille Suomi–Espanja–Alankomaat–Suomi.

Heinäkuussa 2006 Transfennica vuokrasi Polariksen Hangon ja Lyypekin väliseen liikenteeseen. Vuonna 2007 alus aikarahdattiin Stella Linesin liikenteeseen.

Lähteet
-------

1. 1 2  Polaris (IMO: 8716100) Vesseltracker.com. Viitattu 17.1.2009. (englanniksi)
2. 1 2 3 4  M/S ODIN Fakta om Fartyg. Viitattu 17.1.2009. (ruotsiksi)
3. 1 2 3  Services: Feeder Services: M/V POLARIS  2006. Stella Company Group.  Arkistoitu 27.3.2008. Viitattu 17.1.2009. (englanniksi)
4. ↑  Schiffahrtsges. MS Polaris Heinz Corleis KG Stade-Adressbuch.de.  Arkistoitu 29.9.2007. Viitattu 17.1.2009. (saksaksi)

Aiheesta muualla
----------------

* Fakta om Fartyg – M/S Odin (ruotsiksi)
Lukuteoriassa **Prothin luku** on muotoa {\displaystyle k\cdot 2^{n}+1} oleva alkuluku, missä k on pariton, n positiivinen kokonaisluku ja {\displaystyle 2^{n}>k}. Fermat'n lukujen tekijät ovat Prothin lukuja mikäli k on pariton ja {\displaystyle k<2^{n}}. 

Prothin alkuluvut toteuttavat **Prothin lauseen**, jonka mukaan annettu luku muotoa {\displaystyle N=k\cdot 2^{n}+1}, missä k on pariton, n positiivinen kokonaisluku ja {\displaystyle 2^{n}>k} on alkuluku jos ja vain jos on olemassa kokonaisluku a, jolle {\displaystyle a^{\frac {N-1}{2}}\equiv -1{\pmod {N}}}. Tämä lause tarjoaa nopean tavan testata lukuja Prothin alkuluvuiksi.

Esimerkkejä
-----------

* Jos *p* = 3, 21 + 1 = 3 on jaollinen luvulla 3, joten 3 on alkuluku.
* Jos *p* = 5, 32 + 1 = 10 on jaollinen luvulla 5, joten 5 on alkuluku.
* Jos *p* = 13, 56 + 1 = 15626 on jaollinen luvulla 13, joten 13 on alkuluku.
* Jos *p* = 9 (joka ei ole alkuluku), ei ole olemassa sellaista lukua *a*, niin että *a*4 + 1 on jaollinen luvulla 9.

Muutama ensimmäinen Prothin alkuluku A080076 OEIS-tietokannassa:

3, 5, 13, 17, 41, 97, 113, 193, 241, 257, 353, 449, 577, 641, 673, 769, 929, 1153
Suurin tunnettu Prothin alkuluku on Seventeen or Bust -projektin löytämä 19249 · 213018586 + 1. Siinä on 3918990 numeroa ja se on suurin tunnettu alkuluku joka ei ole Mersennen alkuluku.[1]

Lähteet
-------

1. ↑
**M/S Nordstjernen** on norjalaisen M/S Nordstjernen A/S:n omistama ja Vestland Rederi A/S -varustamon operoima vuonna 1956 valmistunut matkustaja-alus.

Rakentaminen
------------

Alus tilattiin Blohm & Vossilta Hampurista Saksasta. Sen köli laskettiin telakkanumerolla 787 ja alus laskettiin vesille 26. lokakuuta 1955. Alus luovutettiin Det Bergenske Dampskibsselskab A/S:lle Bergeniin Norjaan 24. lokakuuta 1956.

Liikennöintihistoria
--------------------

Alus asetettiin maaliskuussa 1956 Hurtigruten-reitille Bergenin ja Kirkenesin väliseen liikenteeseen. Se myytiin tammikuussa 1979 Troms Fylkes Dampskibsselskab A/S:lle Tromssaan aluksen jatkaessa liikennöintiä Hurtigrutenilla.

Alus oli 1982-1983 Bergenissä Mjellem & Karlsenin telakalla, missä se uudistettiin ja aluksen moottorit vaihdettiin. Alus palasi liikenteeseen 23. maaliskuuta 1983, kunnes se poistettiin Hurtigrutenilta 4. huhtikuuta 1994. Alus sijoitettiin Tromssan ja Huippuvuorten välisiin risteilyihin.

Alus palasi 5. syyskuuta 1995 Hurtigrutenille Bergenin ja Kirkenesin välille, mistä se poistettiin 17. huhtikuuta 1996. Alus palasi Tromssan ja Huippuvuorten välisille risteilyille. Alus aloitti kolmannen kerran Hurtigrutenilla 26. syyskuuta 2005.

*Nordstjernen* siirtyi Hurtigruten ASA:n omistukseen maaliskuussa 2006. Aluksen moottorit pysähtyivät 22. helmikuuta 2007 ja se ajautui karille Bulandetilla. Irrotettu alus hinattiin Floröhön. Hurtigruten ASA poisti aluksen liikenteestä 22. maaliskuuta 2012.

Marraskuussa M/S Nordstjernen A/S rekisteröi aluksen nimiinsä ja saman kuukauden aikana se rekisteröitiin edelleen Vestland Rederi A/S:lle. Alus saapui marraskuussa Gdanskiin kunnostettavaksi, mistä se lähti paluumatkalle Bergeniin 29. heinäkuuta 2013. Elokuussa alus lähti paluumatkalle Puolaan jatkaakseen huoltoa, mistä se aloitti matkan Bergeniin 10. marraskuuta. Seuraavana iltana alus ajoi karille Karmsundetissa. Aamulla 12. marraskuuta alus irrotettiin karilta ja se hinattiin Haugesundiin.

Lähteet
-------

1. 1 2 3 4 5 6  faktaomfartyg.se

Aiheesta muualla
----------------

CommonsCommons
Wikimedia Commonsissa on kuvia tai muita tiedostoja aiheesta **M/S Nordstjernen**.
* M/S Nordstjernen Hurtigruten ASA.  Arkistoitu 8.2.2012. Viitattu 25.01.2012. (englanniksi)
* 7seasvessels.com (englanniksi)
**Veikko Virtapohja (ent. Strömbäck)** (2. helmikuuta 1910 Kauhava – 25. joulukuuta 2004 Tampere) oli suomalainen kestävyysjuoksija. 

Kauhavan Wisaa ja Tampereen Pyrintöä edustanut työnjohtaja juoksi 10 000 metrin ennätyksensä 30.46,6 sijoittuessaan toiseksi vuoden 1940 Ruotsin ja Suomen B-maaottelussa Tukholmassa. Sodan vuoksi tämä jäi hänen ainoaksi edustustehtäväkseen siitäkin huolimatta, että hän sijoittui parhaimmillaan maailmantilastossa 10 parhaan joukkoon.

Virtapohja juoksi 10 000 merin SM-pronssia 1940 Taisto Mäen ja Evert Heinströmin takana sekä hopeaa maastojuoksussa 1941. Hänen muita parhaita tuloksiaan olivat 800 metrillä 1.58,0, 1 500 metrillä 3.59,2, 3 000 metrillä 8.25,2 (juostu Berliinissä 1941) ja 5 000 metrillä 14.37,8.

Jalan menetys jatkosodassa päätti Virtapohjan juoksijanuran.

Lähteet
-------

* In memoriam – Veikko Virtapohja.  *Yleisurheilun Kuvalehti*, 25.2.2005, s. 46. Tampere:  Suomen urheiluliiton julkaisut Oy.

Aiheesta muualla
----------------

* Veikko Virtapohja Tilastopaja (vaatii kirjautumisen, maksullinen palvelu).
**M/S Polarlys** on Norjan Hurtigruten-reitillä, Kirkkoniemestä Bergeniin liikennöivä laiva. Sen omistaa Hurtigruten Group ASA -varustamo ja se on rakennettu vuonna 1996. Laiva on 123 metriä pitkä ja 19,5 metriä leveä. Aluksen nopeus on 18 solmua ja bruttovetoisuus 11 341. Aluksella on seitsemän kantta, sen matkustajakapasiteetti on 737 henkeä, ja vuodepaikkoja on 479. Laivassa on tilaa 35 autolle.

Rakentaminen
------------

Alus tilattiin 14. kesäkuuta 1994 Ulstein Verftiltä Ulsteinvikistä Norjasta. Sen köli laskettiin 23. tammikuuta 1995 telakkanumerolla 223 ja alus laskettiin vesille 4. marraskuuta. Alus valmistui 18. maaliskuuta 1996 ja se luovutettiin Troms Fylkes Dampskibsselskap A/S:lle 23. maaliskuuta ja sen kastoi Ann-Kirstin Olsen.

Liikennöintihistoria
--------------------

Alus aloitti liikennöinnin Bergenin ja Kirkenesin välillä 17. huhtikuuta 1996. Se rekisteröitiin Narvikiin Hurtigruten Group ASA:lle maaliskuussa 2006.

Lähteet
-------

1. ↑  M/S Polarlys Hurtigruten ASA.  Arkistoitu 9.1.2012. Viitattu 14.1.2012. (englanniksi)
2. ↑  DNV
3. ↑  faktaomfartyg.se

Aiheesta muualla
----------------

* Kuvia tai muita tiedostoja aiheesta **M/S Polarlys** Wikimedia Commonsissa
**Kristuksen kirkko (parrishiitit)** on eräs myöhempien aikojen pyhien liikkeeseen kuulunut lyhytikäinen uskonnollinen yhteisö. Kirkon perusti Warren Parrish (sukunimi voidaan kirjoittaa myös muodossa "Parish") vuonna 1837. 

Yhteisön perustaminen oli seurausta Myöhempien aikojen pyhien Jeesuksen Kristuksen kirkon tuolloisessa keskuspaikassa Kirtlandissa, Ohiossa syntyneistä taloudellisista levottomuuksista. Kirkko oli vuonna 1836 perustanut Kirtlandiin oman rahoituslaitoksen, "Kirtland Safety Societyn" (KSS) ja kehottanut myöhempien aikojen pyhiä sijoittamaan rahansa pankkiin. Pankki kuitenkin teki konkurssin jo maaliskuussa 1837. Osin tämä oli syytä pankin huonosta johtamisesta, mutta on myös arveltu, että osa pyhistä kavalsi pankkiin sijoitettuja varoja. Parrish mainitaan usein heidän joukossaan.

Yhtä kaikki Parrish asettui monien muiden kanssa kirkon johtajaa, profeetta Joseph Smithiä vastaan syyttäen häntä katastrofista. Tämän seurauksena Parrish erotettiin kirkosta. Parrish ryhtyi avoimeen vastarintaan Smithiä vastaan ja perusti oman kirkon, joka otti nimekseen "Kristuksen kirkko" (engl. *Church of Christ*). Tämä oli sama nimi kuin Smithin perustamalla kirkolla oli sen alkuvaiheessa. Erotukseksi tästä Kristuksen kirkosta Parrishin kirkosta käytetään nimitystä "parrishiitit".

Joseph Smithin siirtyessä seuraajineen Far Westiin, Missouriin Parrishin seuraajat jäivät Kirtlandiin. He saivat kaupungin hallintaansa ja ottivat haltuunsa myös Kirtlandin temppelin. Parrish alkoi opettaa Joseph Smithin olevan "langennut profeetta". Ainakin osa kirkon jäsenistä selitti sekä Smithin ilmoitukset että Mormonin kirjan väärennöksiksi. Virallisesti Parrish selitti kirkkonsa olevan viimeisten päivien pyhien yhteisö, joka halusi yhdistää koko kristinuskon. Käytännössä ainakin jotkut kirkon jäsenistä kiistivät kristinuskon totuuden kokonaan väittäen uskontoa huijaukseksi.

Parrishin perustama yhteisö hajosi muutamassa kuukaudessa. Parrish itse kääntyi baptistiksi ja ryhtyi baptistikirkon saarnaajaksi.
**Kristuksen kirkko (whitmeriläiset)** (engl. *Church of Christ (Whitmerite)*) on eräs myöhempien aikojen pyhien liikkeeseen kuulunut uskonnollinen yhteisö, joka on nyttemmin hajonnut. Yhteisö on saanut nimensä sen perustajiin kuuluneesta David Whitmeristä, joka oli eräs profeetta Joseph Smithin varhaisimmista seuraajista ja yksi Mormonin kirjan "kolmesta todistajasta". Vuonna 1834 Smith oli nimittänyt Whitmerin profeetan seuraajaksi, mikäli tämä kuolisi tai "lankeaisi pois Herrasta". 

Tosiasiassa kyseessä on kaksikin saman nimistä uskonnollista yhteisöä. Profeetta Smith saatua surmansa 1844 väkivaltaisen kansanjoukon lynkkaamana, useat kirkon johtavissa asemissa olevista virkailijoista katsoivat olevansa Smithin oikeita seuraajia. Heidän joukossaan olivat Brigham Young ja Sidney Rigdon. Rigdonin johtama kirkko ajautui kuitenkin pian hajaannukseen, ja vuoden 1847 aikana useat hänen seuraajistaan, mukaan lukien entinen apostoli William E. M'Lellin, kääntyivät Whitmerin puoleen ja pyysivät häntä nousemaan kirkon johtajaksi. He vetosivat vuoden Smithin vuoden 1834 määräykseen Whitmeristä kirkon johtajana. Whitmer, joka alussa ei osoittanut mitään halua ryhtyä kirkon johtajaksi, suostuikin M'Lellinin pyynnöstä muodostamaan uuden yhteisön, "Kristuksen kirkon" (engl. *Church of Christ*). Kirkko kantoi samaa nimeä kuin Smithin vuonna 1830 perustama kirkko, ja siihen liitetään yleensä lisämääre (whitmeriläiset). Whitmer ei kuitenkaan noussut kirkossa johtavaan asemaan, ja kirkko hajaantui nopeasti.

Vuonna 1871 Whitmer järjesti uudelleen "Kristuksen kirkon". 1887 hän julkaisi pamfletin *Address to All Believers in Christ*, jossa hän uudisti Mormonin kirjaa koskevan todistuksensa ja puhui kirkkonsa puolesta. 

Whitmer kuoli 1888, mutta hänen kirkkonsa jatkoi toimintaansa. Hieman ennen kuolemaansa Whitmer oli nimennyt veljenpoikansa seuraajakseen kirkon johdossa. Kirkko julkaisi vuodesta 1889 lehteä nimeltä *The Return* (*Paluu*). 1900 sen nimeksi tuli *The Messenger of Truth* (*Totuuden julistaja*). Kirkko julkaisi Mormonin kirjasta oman versionsa nimellä *Nefiläisten aikakirjat*, samoin se julkaisi oman versionsa "Käskyjen kirjasta", Opin ja liittojen varhaisesta versiosta. Vuoden 1925 paikkeilla suurin osa kirkon jäsenistä liittyi Church of Christ (Temple Lot) -nimiseen mormonistiseen yhteisöön. Viimeiset whitmeriläiset elivät 1960-luvulle.
**Torpedo-Gorki Nižni Novgorod** on venäläinen jääkiekkojoukkue Nižni Novgorodin kaupungista Nižni Novgorodin alueelta. Joukkue on perustettu vuonna 2019 ja se pelaa Venäjän toiseksi korkeimmalla sarjatasolla VHL:ssä. Seura toimii KHL-joukkue Torpedo Nižni Novgorodin farmijoukkueena.

Joukkue kaudella 2020–2021
--------------------------

| Maalivahdit |
| --- |
| # |  | Pelaaja | Hanskakäsi | Sopimus | Syntymäpaikka |
|
|  |  |  |  |  |  |

| Puolustajat |
| --- |
| # |  | Pelaaja | Kätisyys | Sopimus | Syntymäpaikka |
|
| **7** | Venäjä | Aleksander Jakimenko | R | 2020 | Tallinna, Viro |

| Hyökkääjät |
| --- |
| # |  | Pelaaja | Kätisyys | Paikka | Sopimus | Syntymäpaikka |
|
|  | Venäjä | Maksim Rastvorov | L | H | 2020 | Brjansk, Venäjä |

### Joukkueenjohto

* **Päävalmentaja:** Aleksei Akifjev Venäjä
* **Apuvalmentaja:** Aleksander Dančišin Venäjä
* **Apuvalmentaja:** Artur Oktjabriov Venäjä
* **Apuvalmentaja:** Igor Znarok Venäjä
* **Maalivahtivalmentaja:** Mikhail Šukajev Venäjä
* **Fysiikkavalmentaja:** Gennadi Nuždin Venäjä

  

VHL
AKM Tula •
Bars Kazan •
Buran Voronež •
Dinamo Pietari •
Dizel Penza •
Gornjak-UGMK Verhnjaja Pyšma •
Himik Voskresensk •
Ižstal Iževsk •
Jermak Angarsk •
Jugra Hanty-Mansijsk •
Južnyi Ural Orsk •
Lada Toljatti •
Metallurg Novokuznetsk •
Molot Perm •
Neftjanik Almetjevsk •
HK Rjazan •
HK Rostov •
Rubin Tjumen •
Omskije Krylja •
SKA Neva •
Sokol Krasnojarsk •
HK Tambov •
Toros Neftekamsk •
Tšelmet Tšeljabinsk •
TsSK VVS Samara •
Zauralje Kurgan •
Zvezda Moskova
**Kehron työväentalo** oli Urjalan kunnan Kehron kylässä sijainnut työväentalo.

Historiaa
---------

Kehron työväenyhdistys Liitto perustettiin vuonna 1906. Jäsenet olivat pääasiassa maatyöläisiä, renkejä ja piikoja. Talo valmistui talolliselta, Nestori Hutkolta vuokratulle tontille vuonna 1911 tai 1913. Rakentaminen tehtiin osin talkoilla ja osin palkkatyönä. Sitä varten otettiin myös lainoja paikkakuntalaisilta ja pankistakin. Sisällissodan aikaan talo joutui takavarikkoon, mutta se saatiin sittemmin takaisin. Vuonna 1919 yhdistyksen leimasin oli edelleen kateissa.

Taloa vuokrattiin ainakin Maamiesseuralle, ja vuokra oli kesäaikaan 10 markkaa iltamaillalta. Vuosien 1923–1925 aikana taloa kunnostettiin ja toiminta oli vilkasta. Keväällä 1936 yhdistyksen vahtimestari oli sairaalassa, joten talo oli tyhjillään. Sinne murtauduttiin, ikkunoita rikottiin ja vahtimestarin puku ja kengät vietiin. Talo oli pystyssä ainakin vielä vuonna 1961. Sen myöhemmistä vaiheista ei ole tietoa.

Lähteet
-------

* Jonna Takkunen: Honkolalaiset torpparit 1900-luvun alun murroksessa Pro gradu -tutkielma. Tampereen yliopisto 2010

### Viitteet

1. 1 2 3 4 5  Pohjakallio, Lauri: *Lounaishämäläisiä työväentaloja. Julkaisussa Lounais-Hämeen kotiseutu- ja museoyhdistys Vuosikirja 68*. Forssa: Lounais-Hämeen kotiseutu- ja museoyhdistys, 1999.
2. ↑  Takkunen s. 74
3. 1 2 3  Takkunen s. 70
4. ↑  Hämeen Kansa *digi.kansalliskirjasto.fi*.  5.7.1919, no 27. Viitattu 10.1.2023.
5. ↑  Suomen Sosialidemokraatti *digi.kansalliskirjasto.fi*.  15.5.1936, no 132. Viitattu 10.1.2023.
Lehden ensimmäisen varsinaisen numeron etusivu.
**Morgonbladet** oli Helsingissä vuosina 1871–1884 ilmestynyt ruotsinkielinen sanomalehti.

*Morgonbladet* perustettiin yrjökoskislaisten nuorfennomaanien äänenkannattajaksi. Sen nimellä haluttiin korostaa yhteyttä *Helsingfors Morgonbladin* ja aikaisemman *Morgonbladetin* perinteisiin. Kielikysymyksessä lehti vaati suomen ja ruotsin yhdenvertaisuutta. Taloudellisesti kannattamattomana se pysyi pystyssä vain suomalaisen puolueen ja päätoimittaja August Hagmanin tuella. Vuonna 1884 sen jatkajaksi perustettiin suomenmielinen *Finland*.

Kuusi kertaa viikossa ilmestyneen lehden levikki oli suurimmillaan 1450 kappaletta vuonna 1876.

Päätoimittajat
--------------

* Ernst Albert Forssell (1872–1873)

* August Hagman (1874–1876 ja 1878–1884)
* Kaarle Forsman (1877)
* Kaarlo Castrén (1884).

Lähteet
-------

1. 1 2 3  *Suomen lehdistön historia 6: Hakuteos Kotokulma – Savon Lehti*, s. 146. Kuopio: Kustannuskiila, 1988. ISBN 951-657-240-5.
2. ↑  *Suomen lehdistön historia 6: Hakuteos Kotokulma – Savon Lehti*, s. 146–147. Kuopio: Kustannuskiila, 1988. ISBN 951-657-240-5.
3. ↑  *Suomen lehdistön historia 6: Hakuteos Kotokulma – Savon Lehti*, s. 147. Kuopio: Kustannuskiila, 1988. ISBN 951-657-240-5.

Aiheesta muualla
----------------

* Morgonbladet Historiallisessa sanomalehtikirjastossa
**James Colin Brewster** (s. 1826) oli eräs myöhempien aikojen pyhien liikkeeseen kuuluneen yhteisön, **Kristuksen kirkon** (engl. *Church of Christ*), perustaja yhdessä Hazen Aldrich -nimisen miehen kanssa. Brewsterin mukaan kirkon jäseniä kutsuttiin usein brewsterilaisiksi.

Brewster syntyi New Yorkissa. Hänen vanhempansa kääntyivät Joseph Smithin perustaman Kristuksen kirkon jäseniksi Brewsterin ollessa pieni lapsi. Perhe muutti myöhempien aikojen pyhien kokoamispaikkaan Kirtlandiin, Ohioon. 

1836 tuolloin 10-vuotias Brewster selitti, että enkeli Moroni, joka oli johdattanut profeetta Joseph Smithin kultaisten levyjen luo, oli ilmestynyt myös hänelle. Koska Brewster piti kiinni siitä, että Jumala on kutsunut hänet profeetaksi, hänet erotettiin Myöhempien aikojen pyhien Jeesuksen Kristuksen kirkosta. 

Vuonna 1842 Brewster julkaisi kirjan *The Words of Righteousness to All Men, Written from One of the Books of Esdras, Which Was Written by the Five Ready Writers, In Forty Days, Which Was Spoken of by Esdras, in His Second Book, Fourteenth Chapter of the Apocrypha, Being one of the Books Which Was Lost, and Has Now Come Forth, by the Gift of God, In the Last Days*, jonka hän kertoi kääntäneensä jumalallisen innoituksen avulla. Profeetta Joseph Smithin saatua surmansa 1844 Brewster alkoi koota ympärilleen Smithin seuraajia, jotka etsivät itselleen profeetallista johtajaa. Hän alkoi koota seuraajiaan yhteisöksi Springfieldiin Illinoisiin.

1848 Brewster ja Hazen Aldrich perustivat virallisesti Kristuksen kirkko -nimisen yhteisön, joka heidän mukaansa oli Smithin vuonna 1830 perustaman kirkon laillinen seuraaja. Hazen Aldrichista tuli kirkon ensimmäinen presidentti, Brewster ja Jackson Goodale toimivat hänen neuvonantajinaan muodostaen yhdessä ensimmäisen presidenttikunnan. Kirkko alkoi julkaista *Olive Branch* ("Oliivinlehvä") -nimistä lehteä.

Brewster kertoi yhä uusista ilmoituksista, jotka Jumala oli antanut hänen kauttaan kirkolleen. 1850 hän kertoi Jumalan ilmoittaneen hänelle Rio Granden laaksossa sijaitsevan Bashan-nimisen maan, jonka tämä oli valinnut kirkon jäsenten kotimaaksi. 1851 Brewster ja Goodale johdattivat vankkurikaravaanin preerialle, tarkoituksenaan johtaa se tähän tarunhohtoiseen Bashanin maahan. Aldrich, joka ilmeisestikin oli alkanut epäillä Brewsterin profeetallisia kykyjä, sen sijaan pysytteli Kirtlandissa. 

Vaelluksen aikana Brewsterin ja Goodalen välille syntyi kahnauksia, ja karavaani alkoi muutenkin riitautua. Suurin osa matkaseurueesta luopui Bashanin etsinnästä ja matkusti Kalliovuorten oli Kaliforniaan. 

Brewster yritti vielä jonkin aikaa etsiä Bashanin maata, mutta tuloksetta. Tämän jälkeen hänkin siirtyi Kaliforniaan. Myöhemmin hän ryhtyi spiritualismin luennoitsijaksi. Hän kokosi ympärilleen pienen joukon mormoneja, mutta ei enää yrittänyt järjestää kirkkoaan uudelleen.
**Bditelnyi** oli Venäjän keisarikunnan laivaston Bditelnyi-luokan torpedovene, joka ajoi Saksan keisarikunnan laivaston sukellusveneen *SM UC58* laskemaan miinaan 27. marraskuuta 1917 Outoorin kohdalla Mäntyluodon eteläpuolella. Onnettomuudessa menehtyi noin 50 miehistön jäsentä ja kaksi laivan mukana ollutta suomalaista luotsia. Yhdeksän matruusia onnistui pelastautumaan ainoaan ehjänä säilyneeseen pelastusveneeseen.

Valmistus
---------

*Bditelnyj* oli rakennettu Saksassa vuonna 1906. Sen pituus oli 64 metriä, leveys 7 metriä ja suurin matkanopeus 27 solmua. Laiva oli varustettu torpedoputkilla, tykeillä ja myöhemmin lisättiin miinanlaskukiskot, joissa kyettiin kuljettamaan kuusitoista miinaa. Voimanlähteenä oli kaksirivinen 6 000 hevosvoiman trippelihöyrykone.

Palvelus
--------

Aluksen aseistukseksi muutettiin 1912 kaksi 75 millimetrin tykkiä ja kuusi konekivääriä eikä se saavuttanut enää kuin 22 solmun nopeuden *Bditelnyj*, joka kuului 7. torpedovenedivisioonaan, valvoi ensimmäisen maailmansodan aikana Turun ja Ahvenanmaan merialueita ja tapahtumahetkellä se oli matkalla Raumalta Mäntyluotoon. Laiva oli ottanut luotsin Pirskerissä sijainneelta Luvian luotsiasemalta. Aluksen saavuttua noin kello 15 Outoorin kohdalle räjähti miina sen komentosillan kohdalla, jolloin koko keulaosa tuhoutui. Peräosa pysyi pinnalla noin kymmenen minuuttia ja eloonjääneet kamppailivat meressä laivan kappaleiden seassa. Yhdeksän heistä onnistui pääsemään ainoaan ehjänä säilyneeseen pelastusveneeseen ja soutamaan Mäntyluodon satamaan. 

Muutamia päiviä onnettomuuden jälkeen samalla paikalla tapahtui vielä toinenkin onnettomuus, jossa kaksi paikalle tullutta venäläistä kymmenmetristä puista miinanraivaajavenettä tuhoutui miehistöineen toisen veneistä ajettua miinaan. Saksan keisarikunnan laivaston sukellusvene *SM UC58* oli laskenut kaikkiaan 18 miinaa Outoorin väylälle jo elokuussa 1917. Sodan jälkeen kesinä 1919 ja 1922 Helsingin Meripelastustoimi Oy nosti *Bditelnyin* hylystä aseistusta, koneenosia ja arvometallia. Hylky jäi sitten unohduksiin, kunnes porilaiset urheilusukeltajat löysivät sen uudelleen kesällä 1990.

Lähteet
-------

* Gardiner, Robert (toim.): *Conway's All the World's Fighting Ships 1860–1905*. Lontoo, Englanti: Conway Maritime Press, 2002. ISBN 0-85177-133-5. (englanniksi)
* Gardiner, Robert (toim.): *Conway's All the World's Fighting Ships 1906–1921*. Lontoo, Englanti: Conway Maritime Press, 1985. ISBN 0-85177-245-5. (englanniksi)
* Seppo Salosen merihistoriasivut: Torpedovene Bditelnyjin tuho (Arkistoitu – Internet Archive)

### Viitteet

1. ↑  Gardiner, Robert 1860-1905 s. 208
2. ↑  Gardiner, Robert 1906-1921 s. 298

Aiheesta muualla
----------------

* Luettelo torpedovene "Bditelnyin" kuolleista
Kadakali-kasvomaalaus
**Kehotaide** tai **vartalotaide** (engl. *body art*) on ihmisen keholla tai keholle tehtyä taidetta. Yleisimpiä kehotaiteen muotoja ovat ihon tatuointi, lävistäminen, ihomaalaus ja arpeuttaminen, sekä kehonmuokkaus kuten implantit tai leikkely.

Historiaa
---------

Kehotaiteesta tuli länsimaissa taidemuoto 1960-luvulla, kun kiinnostus ihmisvartaloon kasvoi. Kehotaiteessa yhdistyi muun muassa kuvanveisto, performanssitaide ja käsitetaide. Etenkin kuvanveistäjät ryhtyivät kehittämään kehotaidetta, tehden omista kehoistaan taideteoksia. Kehotaide käsitteli sellaisia aiheita kuin narsismi, masokismi, seksuaalisuus ja transvestismi. Ensimmäinen kehotaiteen näyttely järjestettiin Chicagon nykytaiteen museossa 1975.

Tunnettuja kehotaiteilijoita
----------------------------

* Marina Abramovic
* Dennis Oppenheim
* Vito Acconci
* Chris Burden

Esimerkkejä
-----------

* Solstice Cyclists: seattlelaisia juhannusta juhlivia vartalomaalattuja pyöräilijöitäSolstice Cyclists: seattlelaisia juhannusta juhlivia vartalomaalattuja pyöräilijöitä
* Marokkolainen hennatatuointiMarokkolainen hennatatuointi
* KorvalävistyksiäKorvalävistyksiä
* Posturbanismin luonne. Performanssi. 2017Posturbanismin luonne. Performanssi. 2017

Lähteet
-------

1. ↑  Body Art Australian Museum. Viitattu 28.5.2012. (englanniksi)
2. ↑  Body Art *Glossary of Art, Architecture & Design since 1945, 3rd. ed.*.  1992. Art Design Café. Viitattu 28.5.2012. (englanniksi)

Aiheesta muualla
----------------

* Kuvia tai muita tiedostoja aiheesta **Kehotaide** Wikimedia Commonsissa
**Ohjeluku** valokuvauksessa ilmaisee salamalaitteen maksimitehon. Suurempi luku tarkoittaa tehokkaampaa salamaa. Ohjeluvun laskemiseksi arvioidaan etäisyys, jolla salaman teho vielä riittää valottamaan kohteen oikein: Ohjeluku = etäisyys \* käytettävä aukko. Normaalisti ohjeluku lasketaan käyttäen ISO 100 oletusherkkyyttä. 

Tarvittavan aukon voi laskea käyttämällä kaavaa ohjeluku/etäisyys = aukko. Jos esimerkiksi salaman ohjeluku on 40 ja etäisyys kohteeseen on 10 metriä: Tarvittava aukko on 40/10 = f4. Jos ns. filmin herkkyyttä muutetaan, myös ohjeluku muuttuu. Esimerkiksi herkkyyden muuttaminen ISO 100 arvosta arvoon ISO 200 muuttaa ohjelukua kertoimella 1,44.

Laitteille ilmoitettujen ohjelukujen tulkintaa vaikeuttaa se, että kaavassa käytettävä etäisyys voidaan ilmaista joko metreinä tai jalkoina. Esimerkiksi tehokkaan Canon Speedlite 580EX II –salaman ohjeluku metreinä on 58 ja jalkoina 190. Kameroihin kiinteästi asennettujen salamoiden ohjeluvut ovat huomattavasti erillislaitteita pienempiä. 

Etäisyys tarkoittaa **salaman** etäisyyttä kohteesta. Kameran asento, objektiivi tai sijoitus ei suoraan vaikuta ohjelukuun. Kannattaa muistaa että jos salama heijastetaan katon tai muun pinnan kautta, etäisyys kohteeseen kasvaa vastaavasti (valotehoa "imeytyy" jonkin verran heijastaviin pintoihin, mikä pitää huomioida lopullista aukkovalintaa tehdessä). Sisätiloissa heijastavat pinnat vaikuttavat lisäävästi salamasta saatavaan valotehoon, samasta syystä ulkokäytössä ohjeluku usein yliarvioi salaman tehon.

Jos salamalaitteessa on objektiivin polttoväliin mukautuva tai käsin säädettävä optiikka, myös ohjeluku muuttuu salaman polttoväliä muutettaessa. Ohjeluku on suurimmillaan telepäässä ja pienimmillään laajakulma-asennossa. Salamalaitteista tai niiden käyttöohjeista löytyy usein valmiiksi lasketut taulukot yleisimmille etäisyys – aukko –yhdistelmille.

Kaavat
------

* Ohjeluku = etäisyys \* aukko
* Aukko = ohjeluku / etäisyys
* Etäisyys = ohjeluku / aukko

Ohjeluvun muutoskertoimet eri herkkyyksille
-------------------------------------------

* ISO 100: 1
* ISO 200: 1,44
* ISO 400: 2,07
* ISO 800: 2,99
* ISO 1600: 4,30
* ISO 3200: 6,19

Lähteet
-------

* Shortcourses.com
* Naturephotographers.net
* Pikseli.fi (Arkistoitu – Internet Archive)
* Canon Oy (Arkistoitu – Internet Archive)
Morgantown on kaupunki ja Monongalian piirikunnan hallinnollinen keskus Länsi-Virginian osavaltiossa Yhdysvalloissa. Kaupunki on perustettu vuonna 1838. Kaupungin pinta-ala on 27,5 km² ja vuonna 2010 siellä oli 29 660 asukasta. Kaupunki sijaitsee Monongahela-joen varrella ja siellä toimii muun muassa oma yliopisto.

Väestö
------

Vuoden 2010 väestönlaskennan mukaan Morgantownissa oli 29 660 asukasta, 11 701 taloutta ja 3 827 perhettä. Väestötiheys oli 1 126/km². Asukkaista yli 89,7 prosenttia oli valkoihoisia ja 4,1 prosenttia mustia. Vuonna 2000 kaupungin talouksien mediaanitulo oli 20 649 dollaria ja perheiden 44 622 dollaria. Miesten mediaanitulo oli 33 268 dollaria ja naisten 24 944 dollaria. Tulot henkilöä kohden olivat 14 459 dollaria. Noin 15 prosenttia perheistä ja 38,4 prosenttia koko väestöstä, 23,3 prosenttia alle 18-vuotiaista ja 8,3 prosenttia yli 65-vuotiaista eli köyhyysrajan alapuolella.

Lähteet
-------

1. ↑  US Gazetteer files 2010 United States Census Bureau. Viitattu 24.1.2013.
2. 1 2  American FactFinder United States Census Bureau. Viitattu 24.1.2013.
3. ↑  About WVU West Virginia University. Viitattu 24.3.2016.

Aiheesta muualla
----------------

* Kuvia tai muita tiedostoja aiheesta **Morgantown** Wikimedia Commonsissa
**Ohkolanjoki** on joki, joka virtaa Mäntsälän Ohkolasta Järvenpään Haarajoelle. Ohkolanjoki alkaa Keravanjärvestä ja laskee Haarajoella Keravanjokeen. Joki on 18 kilometriä pitkä.

Ohkolanjoen varrella on 22 hehtaarin laajuinen Ohkolanjokilaakson luonnonsuojelualue, jossa jokiuoma on luonnontilassa ja rannoilla kasvaa valtakunnallisesti arvokasta lehtokasvillisuutta. Laaksossa elää useita harvinaisia lajeja, muun muassa varjopatinayökkönen (*Euchalcia modestoides*), jonka ainoa tunnettu (1996) vakinainen esiintymispaikka Suomessa on Ohkolanjokilaakso.

Haarajoen mylly lopetettiin vuonna 1988, minkä vuoksi Ohkolanjoen vedenpinta aleni 60–80 senttimetrillä. Joki surkastui ojaksi ja sen rantapenkereet sortuivat. Vedenpinnan palauttamista pohjapadoilla on suunniteltu. Pohjapadon kustannusarvio vuonna 2015 oli noin 250 000 euroa.

Ohkolanjokeen on istutettu taimenia.

Lähteet
-------

1. ↑  Mäntsälän kotiseutupolut (PDF) (Sivu 39)  2007. Mäntsälä-Seura. Viitattu 17.7.2017.
2. 1 2 3  Huuhtanen, Pasi: Ohkolanjoen varren maanomistajille kysely  4.2.2015. Mäntsälän Uutiset. Viitattu 17.7.2017. [vanhentunut linkki]
3. ↑  Ohkolanjokilaakso *Ymparisto.fi*.  25.7.2013. Ympäristöministeriö, Suomen ympäristökeskus, ELY-keskus ja AVI. Viitattu 18.7.2017.
4. ↑  Ohkolanjoen kunnostus lisää jokilaakson virkistyskäyttöä Mäntsälän viherkeidas. Viitattu 17.7.2017. [vanhentunut linkki]
5. ↑  Tiedotteet 2014: Ohkolaan suunnitellun kierrätysterminaalin ympäristövaikutukset selvitetty (Uudenmaan ELY-keskus)  7.1.2014. Ely-keskus. Viitattu 17.7.2017.
**Morgan Wallen** (s. 13. toukokuuta 1993 Sneedville, Tennessee) on yhdysvaltalainen laulaja-lauluntekijä.

Wallen alkoi esiintyä kirkoissa kolmevuotiaana, viulunsoiton hän aloitti viisivuotiaana. Myöhemmin hän opetteli soittamaan pianoa ja kitaraa.

Wallen osallistui *The Voice* -laulukilpailuun vuonna 2014. Muutettuaan Nashvilleen hän teki sopimuksen Big Loud Shirt Musicin kanssa. Esikoissingle "The Way I Talk" (2016) oli menestys, EP-levy ilmestyi samana vuonna. Esikoisalbumi *If I Know Me* ilmestyi huhtikuussa 2018. "More Than My Hometown" oli menestyssingle albumilta *Dangerous*, joka julkaistiin tammikuussa 2021. *Dangerous* sijoittui Billboard 200 -listan kärkeen ja keräsi 240 miljoonaa striimausta ensimmäisen viikon aikana.

Radioasemat ja suoratoistopalvelut ottivat etäisyyttä Walleniin sen jälkeen kun video, jossa hän käytti rasistista kieltä, tuli julkisuuteen helmikuussa 2021. Levy-yhtiö Big Loud Records keskeytti Wallenin levytyssopimuksen epämääräiseksi ajaksi.

Diskografia
-----------

### Albumit

* *If I Know Me* (2018)
* *Dangerous: The Double Album* (2021)

Lähteet
-------

### Viitteet

1. 1 2   *allmusic.com*. Viitattu 2.4.2021.
2. 1 2   *nytimes.com*. Viitattu 2.4.2021.
3. 1 2   *nytimes.com*. Viitattu 2.4.2021.
4. ↑   *bbc.com*. Viitattu 2.4.2021.
5. ↑   *rollingstone.com*. Viitattu 2.4.2021.


|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF
* WorldCat

 |
|  |
| Kansalliset | 
* Yhdysvallat

 |
|  |
| Taiteenala | 
* MusicBrainz

 |

 |
**Ohjevähittäishinta** (lyhenne *ovh.*; myös *ohjehinta*, oh. *suositushinta*, sh. tai *suositettu vähittäishinta*, svh.) on hinta, jota valmistaja tai aikaisempi myyntiporras suosittelee tuotteelle ja joka on samanlaisesta hyödykkeestä kuluttajilta yleisesti peritty hinta. Ohjevähittäishinnan avulla voidaan vakiuttaa hinnat tietylle tasolle tietyillä alueilla, ja vaikka jotkin liikkeet myyvät tuotteita alle ohjevähittäishinnan, suurimmaksi osaksi hinta putoaa tämän alle vain alennuksessa olevilla tuotteilla.

Ohjevähittäishinta Suomessa
---------------------------

Suomessa ohjevähittäishinnan esille tuontia kuluttajille valvoo Kuluttajavirasto. Kuluttajavirasto on määritellyt muun muassa, että markkinoinnissa viitattaessa ohjevähittäishintaan tulee elinkeinonharjoittajan voida osoittaa, että hänen ohjevähittäishinnaksi kutsumaansa hintaa peritään yleisesti kuluttajalta samanlaisesta hyödykkeestä.

Markkinatuomioistuin on taas katsonut, että puhuttaessa ohjevähittäishinnasta tarkoitetaan esimerkiksi valmistajan, aikaisemman myyntiportaan tai elinkeinonharjoittajien järjestön suosittelemaa, yleisesti perittyä hintaa samanlaisesta hyödykkeestä.

Katso myös
----------

* Markkinointi

Lähteet
-------

1. 1 2 3 4  Lyhenneluettelo  25.04.2013. Kotimaisten kielten keskus.  Arkistoitu 12.10.2013. Viitattu 16.6.2013.
2. 1 2  Kuluttajavirasto: Kuluttajavirasto - HINTAILMAISUT MARKKINOINTIKEINONA Kuluttajavirasto. Viitattu 2.1.2007.
3. ↑  Kuluttajavirasto: Kuluttajavirasto - KIERTÄVÄT MYYNTINÄYTTELYT Kuluttajavirasto. Viitattu 2.1.2007.
**Moribabougou** on maalaiskunta ja sen keskuskylä Koulikoron alueen Katin piirissä Malissa. Se sijaitsee Nigerjoen vasemmalla rannalla 20 kilometriä Bamakon keskustasta itään. Kunnassa on 27 100 ja kylässä 15 600 asukasta (vuonna 2009).

Moribabougoun kunnan pinta-ala on 200 neliökilometriä. Se rajoittuu etelässä Katin piirin N’Gabacoron ja pohjoisessa Safon kuntiin, lännessä Sangarébougoun kuntaan ja Bamakon kaupunkipiirikuntaan sekä idässä Koulikoron piirin Tienfalan kuntaan. Maisemaa leimaavat pohjoisessa kohoavat Mandinguevuoret laaksoineen. Sadekauden jälkeen kuivuvat pienet joet laskevat Nigeriin. Seutu kuuluu Sudanin vyöhykkeeseen.

Kuntaan kuuluu neljä kylää. Se on osa Bamakon esikaupunkialuetta. Asukasluku on kasvanut voimakkaasti 2000-luvun alussa. Suurin etninen ryhmä ovat bambarat. Lisäksi on dogoneja, fulbeja, somonoja, songhaita, soninkeja ja mandinkoja. Yleisin kieli on bambara. Vallitseva uskonto on islam, mutta kunnassa on myös kristittyjä ja animisteja.

Moribabougoun kautta kulkevat Bamakon ja Koulikoron välinen päällystetty maantie RR14 sekä Dakarin–Nigerin rautatie. Paikallisia elinkeinoja ovat maanviljely, karjanhoito, kalastus, kaupankäynti ja käsityöammatit. Osa asukkaista käy ansiotöissä Bamakossa.

Lähteet
-------

1. ↑  4ème recensement général de la population et de l’habitat. Résultats définitifs, tome 0: Répertoire des villages *instat-mali.org*.  Arkistoitu 7.1.2017. Viitattu 6.5.2018.
2. 1 2 3 4  Plan de sécurité alimentaire: commune rurale de Moribabougou 2008-2012 *docplayer.fr*.  2008. Viitattu 6.5.2018.
3. 1 2 3 4  Diagnostic territorial de la commune de Moribabougou & orientations pour la mise en place d’une adduction d’eau potable *loirevalley-worldheritage.org*.  2008. Viitattu 6.5.2018.
4. ↑  Mali - Région de Koulikoro: Carte de référence *reliefweb.int*. Viitattu 6.5.2018.
PowerPlay Managerin etusivu**PowerPlay Manager** on slovakialaisen PowerPlay Manager s.r.o:n kehittämä Internetissä pelattava selainpohjainen urheilumanageripeli. Ensimmäiset pelattavat lajit olivat jääkiekko ja jalkapallo. Pelin perusversio on ilmainen. Ylläpitäjät ja kehittäjät ovat yksityishenkilöitä.

Huhtikuussa 2011 PowerPlay Manageriin oli rekisteröitynyt maailmanlaajuisesti noin 400 000 käyttäjää, joista noin 8 700 Suomesta. Eniten pelaajia oli Tšekistä, Slovakiasta ja Puolasta. Rekisteröityneet käyttäjät voivat ostaa itselleen pelaamiskokemusta parantavia lisäpiirteitä.

Jääkiekko
---------

Jääkiekko on PowerPlay Managerin vanhin urheilulaji. Täysversio valmistui sivustolle huhtikuussa 2009.

Pelaajalla on alussa noviisijoukkue, joka on tarkoitus viedä I.1-sarjaan ja voittaa siellä. Joukkue pelaa alkuvaiheessa todennäköisesti IV-sarjassa, mutta pienet mahdollisuudet on päästä III-sarjaan. Kun 11 kokemuspistettä on koossa, pelaaja pääsee markkinoille ja saa otettua pienen lainan. 

Kaudella 3 tulivat maajoukkueet. Joka kaudella pidetään kaksi kansainvälistä joukkueturnausta, Mestareiden liiga ja Cup-voittajien cup, joihin pääsee aina voittamalla Suomen cupin tai olemalla I.1-sarjan kärkikolmikossa.

Jalkapallo
----------

Jalkapallo on PowerPlay Managerin toiseksi vanhin urheilulaji. Täysversio valmistui sivustolle kesäkuussa 2010.

Käsipallo
---------

Käsipallo on kolmanneksi vanhin laji ja siitä on meneillään nyt kausi 7.

Koripallo
---------

Myös koripallon täysversio on jo julkaistu.

Muut lajit
----------

Tekijät aikovat laajentaa sivustoa usealla urheilulajilla. Näitä ovat Formula 1, tennis, lentopallo, ampumahiihto ja baseball. Kun on tullut mukaan jääkiekkoon ja jalkapalloon voi mennä kolmen muun lajin jonotuslistalle.

Lähteet
-------

* Viralliset kotisivut
**Joutjärven kirkko** on Lahdessa sijaitseva evankelis-luterilainen kirkko, joka valmistui vuonna 1962. Lahtelainen arkkitehti Unto Ojonen suunnitteli kirkon vuosina 1960–1961.

Arkkitehtuuri
-------------

Joutjärven kirkko edusti aikanaan modernia ja käytännöllistä suunnittelua, koska siihen kuului henkilökunnan asuinsiipi ja seurakuntasali. Kirkon jyrkkälinjainen katto ja samaa muotoa toistava kellotapuli ovat hyvin tunnistettavia. Jyrkkä katto oli arkkitehti Unto Ojoselle tyypillinen ratkaisu. Kirkon pääasialliset rakennusmateriaalit ovat keltatiili, liuskekivi ja betoni. Kirkon katto on kuparia.

Kirkon sisustuksen suunnitteli sisustussuunnittelija Olavi Lieto. Sisustukseen liittyviä korjaustöitä on myöhemmin tehty 1990-luvulla ja 2000-luvun puolivälissä.

Taideteokset
------------

Kirkossa on kaksi kuvanveistäjä Pentti Papinahon suunnittelemaa reliefiä: kirkon sisällä alttariseinällä *Golgata* ja kirkon ulkopuolella reliefi *Kymmenen neitsyttä*. Molemmat ovat valmistuneet vuonna 1963.

Lähteet
-------

1. 1 2 3  Niskanen, Riitta: *Selvitys Lahden sodanjälkeisestä rakennusperinnöstä*, s. 81. Lahti: Lahden historiallinen museo, 2012. ISBN 987-952-5749-35-9. Teoksen verkkoversio (PDF) (viitattu 5.1.2015).  (Arkistoitu – Internet Archive)
2. 1 2  Curriculum vitae Pentti Aulis Papinaho (WordPad) *Kuvataiteilijamatrikkeli*. Viitattu 25.6.2016.

Aiheesta muualla
----------------

* Kuvia tai muita tiedostoja aiheesta **Joutjärven kirkko** Wikimedia Commonsissa

* Joutjärven kirkko Lahden seurakuntayhtymän sivustolla
Työn vuosikymmenet 1906-1996, Riitta Schroderuksen suunnittelema muistomerkki, Työväentalon piha-alue
**Joutsan työväentalo** eli Yhteispirtti on Joutsan keskustan tuntumassa sijaitseva työväentalo, joka on rakennushistoriallisesti arvokas. Työväentalon omistaa Joutsan työväenyhdistys ja se edustaa työväentalorakentamiselle ominaista rakennustyyppiä.

Historia
--------

Työväentalo valmistui vuonna 1908. Ensimmäinen laajennus tehtiin jo vuonna 1912. Talon koko on 270 neliömetriä ja sillä on oma tontti, joka on noin 4100 neliömetriä. Taloa remontoitiin 1980-luvun lopulla. Vuosina 2009-2018 on tehty kolme isoa kunnostusta, joihin on saatu ESR-rahoitusta. Tällöin on uusittu kaikki talotekniikka, parannettu energiatehokkuutta sekä uusittu mm. ulkovuoraus ja lämmöneristys sekä katto. Taloon on rakennettu inva-wc. Työt on tehty enimmäkseen talkoilla. Talon lämmitysjärjestelmänä on suora sähkölämmitys ja kolme ilmalämpöpumppua.

Rakennus
--------

Talossa on sali, keittiö, eteinen ja sosiaalitilat sekä yläkerrassa 70 neliön asunto. Ulkorakennuksessa on autotalli, varasto, sauna ja 32 neliön asunto.

Toimintaa työväentalolla
------------------------

Talon asunnot on vuokrattu yksityishenkilöille. Salia ja kahviota vuokrataan perhejuhliin, kokouksiin, konsertteihin ja tansseihin. Salia käyttävät iltaisin kansalaisopisto ja päivisin Joutsan lukio.

Lähteet
-------

1. ↑  Andersson, Päivi: *Työväentalot Keski-Suomessa, inventointi*. Museoviraston raportti. julkaisematon, 1979. ISBN   . Teoksen verkkoversio.
2. 1 2 3  Leskelä, Anssi: *SDP:n työväentalot*. Työväen Sivistysliitto, 2018.